**AKO POSTUPOVAŤ PRI PRIJATÍ/NEPRIJATÍ NA ŠTÚDIUM NA SOŠ automobilovú a podnikania**

podľa stanoviska Ministerstva školstva, vedy, výskumu a športu SR sme povinní odovzdať Vám rozhodnutie o prijatí/neprijatí osobne proti podpisu alebo doporučene na poštovú adresu zákonného zástupcu, ktorá je uvedená v prihláške. Odporúčame Vám:

1. V prípade, ak je Váš syn/dcéra prijatá na štúdium na SOŠ AaP, príďte si osobne do budovy školy (8.00 – 14.00 h) v pracovných dňoch vyzdvihnúť originál rozhodnutia prijatia na štúdium. Súčasne môžete vyplniť tlačivo, ktorým potvrdíte záväzné nastúpenie, resp. nenastúpenie na štúdium v Edu page. Vyplnené tlačivo môžete poslať aj poštou, alebo naskenované na sekretariat@sossc.sk. Posledný termín na tento úkon je 24. máj 2023, inak miesto ponúkame ďalším záujemcom.

2. V prípade, ak je Váš syn/dcéra neprijatá na štúdium pre nedostatok miesta, máte možnosť sa proti tomuto rozhodnutiu odvolať. Vyplňte preto tlačivo a pošlite ho čo najskôr na adresu školy poštou, prineste osobne, alebo pošlite naskenované na sekretariat@sossc.sk – v každom prípade na ňom nesmie chýbať Váš vlastnoručný podpis. Riaditeľka školy bude postupne na uvoľnené miesta prijímať ďalších uchádzačov, ktorí vyhoveli na prijímacích skúškach. Bude Vás ihneď telefonicky kontaktovať.
V prípade akýchkoľvek otázok sme k dispozícii na 02/45 924951

Odvolanie voči neprijatiu:

Podľa § 19 ods. 1 Správneho poriadku „Podanie možno urobiť písomne v listinnej podobe alebo v elektronickej podobe, alebo ústne do zápisnice. **Podanie vo veci samej urobené v elektronickej podobe bez autorizácie podľa osobitného predpisu o elektronickej podobe výkonu verejnej moci treba do troch pracovných dní doplniť** v listinnej podobe, v elektronickej podobe autorizované podľa osobitného predpisu o elektronickej podobe výkonu verejnej moci, alebo ústne do zápisnice. **Správny orgán na dodatočné doplnenie podania nevyzýva.** Ak osobitný predpis ustanovuje povinnosť použiť na podanie určený formulár, podanie možno urobiť len použitím takého formulára.“.

Podľa § 19 ods. 2 druhej a tretej vety Správneho poriadku „Z podania musí byť zrejmé, kto ho podáva, akej veci sa týka a čo sa navrhuje. **Podanie v elektronickej podobe** podľa osobitného predpisu o elektronickej podobe výkonu verejnej moci **musí obsahovať identifikátor osoby účastníka konania podľa osobitného predpisu** o elektronickej podobe výkonu verejnej moci.“.

**Ak odvolanie proti rozhodnutiu o neprijatí žiaka v elektronickej podobe nebolo urobené podľa § 19 Správneho poriadku v nadväznosti na zákon o e-Gov, nemožno hovoriť o účinnom a právne efektívnom podaní.**